એકમાત્ર ગીરનું જંગલ જ એક એવું જંગલ છે જે સિંહોને બધી રીતે અનુકૂળ આવે છે. એક જમાનામાં ભારતમાં બિહારથી નર્મદા નદી સુધી સિંહોની વસતી હતી. ત્યાર પછી દિલ્હી, ભાગલપુર, બુંદેલમાં રાજસ્થાનથી અરવલ્લી ગિરિમાળાઓમાં સિંહો જોવામાં આવેલા. સૌરાષ્ટ્રની બહાર ૧૮૮૪ પછી કોઈ સિંહ દેખાયા નથી. ૧૯૦૧ પછી ગીરમાં પણ સિંહોની સંખ્યા ઘટવા માંડી હતી. નવાબના મૃત્યુ પછી દર વર્ષે ૧૨ થી ૧૩ સિંહોનો શિકાર થતો હતો. ૧૯૧૩માં વન વિભાગે નોંધ્યું કે ગીરમાં ૫૦થી ૬૦ સિંહો બચ્યા હતા. ત્યારબાદ વન વિભાગ સફાળું જાગ્યું અને સિંહોને રક્ષણ આપવાનું શરૂ કર્યું.